G-21 Goose

Grumman G-21 Goose – JAV įmonės "Grumman" 1937 m. sukurtas amfibinis hidroplanas,  aukštasparnė skraidanti valtis. 

„Goose“ pavadinime angliškai reiškia „žąsis“, kas turėjo simbolizuoti orlaivio amfibinę prigimtį - gebėjimą kilti tiek nuo žemės, tiek iš vandens. "Grumman Goose" priklausė „skraidančios valties“ hidroplanų tipui, t. y. lėktuvas, kuris nusileidęs vandenyje plūduriuoja tiesiog fiuzeliažu be jokių papildomų priemonių.

G-21 buvo pirmasis dvimotoris "Grumman" orlaivis, taip pat pirmasis įmonės sukurtas monoplanas ir pirmasis hidroplanas, kurį sukūrė ši įmonė. Jis buvo kuriamas kaip aštuonvietis keleivinis verslo klasės lėktuvas. Antrojo Pasaulinio karo metu jį pačiai naudojo JAV kariuomenė, pakrančių apsaugos pajėgos, taip pat JAV sąjunginkės - Brazilija, Bolivija, Peru, Kanada. Civilinė orlaivio versija taip pat buvo eksportuojama į daugelį pasaulio šalių. Jis labai gerai užsirekomendavo atokiose Šiaurės vietovėse - Aliaskoje, Islandijoje, Kanadoje, Norvegijoje taip pat salų valstybėse - Fidžyje, Indonezijoje.  

Lėktuvai buvo gaminami Long Ailande (Niujorko valstija). Pradinis orlaivio modelis buvo grynai civilinis; karo metu jis buvo pritaikytas kariniams pervežimams, pakrančių apsaugai, ir netgi apginkluotas kovai su povandeniniais laivais. JAV kariuomenė skirtingoms šio orlaivio modifikacijoms suteikė indeksus OA-9, OA-13A ir JRF.Francillon, René J. and Gary L. Killion. "Sauce for the Goose – turbine style". Air International, July 1993, Vol. 45, No 1, pp. 55.

XXI a. pradžioje apie 60 šio modelio orlaivių buvo įvairių valstybių orlaivių registruose, apie 30 iš jų - skrydžiams tinkamos būklės."Seven confirmed dead in B.C. plane crash."  canada.com. XXI a. pradžioje dešimt šio modelio orlaivių buvo eksponuojami įvairiuose aviacijos muziejuose Indonezijoje (1 vnt.),"Grumman G-21 Goose: Pesawat Intai Amfibi Ringan TNI AU, Pernah Jadi Arsenal Skadron Udara 5". indomiliter.com, 6 November 2017. JAV (7 vnt.),"Grumman G-21 Goose ". Smithsonian National Air and Space Museum. Smithsonian Institution. 6 August 2018."1943 Grumman G-21A "Goose"". Alaska Aviation Museum."Grumman G-21 Goose". Cradle of Aviation Museum.  Kanadoje (1 vnt)Dupas, Ron. "No. 406B. Grumman G-21A Goose (CF-MPG c/n B.77) Royal Canadian Mounted Police". 1000AircraftPhotos.com. 7 August 2018. ir Švedijoje (1 vnt.).Forsgren, Jan (28 April 2017). "Grumman Goose to be restored in Sweden". Key.Aero. "TP 81 ". Flygvapenmuseum

Žinoma apie 14 šio modelio orlaivių avarijų, pareikalavusių žmonių aukų. 

2007 m. Gibsonvilio mieste (Šiaurės Karolina, JAV) įsikūrusi įmonė "Antilles Seaplanes" paskelbė planus atnaujinti G-21 gamybą. Į lėktuvą, kuriam suteiktas pavadinimas "Antilles G-21G Super Goose" numatyta montuoti turbosraigtinius variklius "Pratt & Whitney Canada PT6A-34", išvystančius 680 AG (510 kW) galią, modernią avinioką, įskaitant "stiklinį" prietaisų skydelį, sustiprinti planerio mazgus."Goose." // Antilles Seaplanes history page.  2009 m. ši įmonė užsidarė, nei vienas naujas orlaivis nebuvo pagamintas."The Grumman Goose: Replacing an Alaska aviation legend ". Anchorage Daily News. 20 October 2011.

 Techniniai duomenys 
 Įgula: 1-3
 Keleivių talpa: 5-7
 Ilgis: 38 pėdos 6 coliai (11,73 m)
 Sparno mojis: 49 pėdos 0 colių (14,94 m)
 Aukštis: 16 pėdų 2 coliai (4,93 m)
 Sparno plotas: 375 kv. pėdos (34,8 m²)
 Sparno profilis: 
 pagrindas: NACA 23015; 
 galiukas: NACA 23009
 Svoris: 
 tuščio: 5425 svarai (2461 kg)
 kilimo: 8000 svarų (3629 kg)
 Jėgainė: du 9 cilindrų radialianiai varikliai "Pratt & Whitney R-985-AN-6 Wasp Junior", išvystantys po 450 AG (340 kW) 
 Propeleriai: metaliniai, dvimenčiai arba trimenčiai, keičiamo žingsnio 

Skrydžio duomenys

 Greitis:
 maksimalus: 201 mylia per valandą (323 km/h, 175 mazgai) 5000 pėdų (1524 m) aukštyje
 kreserinis: 191 mylia per valandą (307 km/h, 166 mazgai) 5000 pėdų (1524 m) aukštyje
 Skrydžio nuotolis: 640 mylios (1030 km, 560 jūrmylių)
 Skrydžio lubos: 21300 pėdų (6500 m)
 Kilimo greitis: 1100 pėdų/min (5,6 m/s)
 Sparno apkrova: 21,3 svaro į kv. pėdą (104 kg/m²)
 Specifinė galia: 0,11 AG/svarui (0,18 kW/kg)

Ginkluotė

 Bombos: 2 × 325 svarų (147 kg) giluminės bombos arba 2 × 250 svarų (110 kg) bendrosios paskirties bombos

 Bibliografija 

 (EN) Ablitzer, Fabrice. "Round-Out". Air Enthusiast, No. 79, January/February 1999. p. 79. ISSN 0143-5450.
 (EN) Donald, David, ed. American Warplanes of World War II. London: Aerospace Publishing, 1995. ISBN 1874023727.
 (EN) Francillon, René J. and Gary L. Killion. "Sauce for the Goose – turbine style". Air International, July 1993, Vol. 45, No 1, pp. 53–57. Stamford, UK:Key Publishing. ISSN 0306-5634.
 (EN) Francillon, René J (March 2008). "Grumman G-21 "Goose": L'oie qui ne se pose jamais". Le Fana de l'Aviation (in French). No. 460. pp. 32–40.
 (EN) Green, William. War Planes of the Second World War: Volume Five Flying Boats. London:Macdonald, 1968. ISBN 0-356-01449-5.
 (EN) Hagedorn, Daniel P. (1993). Central American and Caribbean Air Forces. Tonbridge, Kent, UK: Air-Britain (Historians) Ltd. ISBN 0851302106.
 (FR) Ledet, Michel (April 2002). "Des avions alliés aux couleurs japonais" [Allied Aircraft in Japanese Colors]. Avions: Toute l'Aéronautique et son histoire (109): 17–21. ISSN 1243-8650.
 (EN) March, Daniel J., ed. British Warplanes of World War II. London: Aerospace Publishing, 1998. ISBN 1874023921.
 (EN) Niccoli, Riccardo. "Pottuguese Numerology: Serial systems used by the Aeronautica Militar and the Força Aerea Portuguesa". Air Enthusiast, May–June 1998, No. 75. pp. 33–40. ISSN 0143-5450.
 (ES) Núñez Padin, Jorge Felix (2009). Núñez Padin, Jorge Felix (ed.). JRF Goose, PBY Catalina, PBM Mariner & HU-16 Albatros. Serie Aeronaval. Vol. 25. Bahía Blanca, Argentina: Fuerzas Aeronavales. ISBN 978-9872055745.
 (EN) Swanborough, Gordon and Peter M. Bowers. United States Navy Aircraft since 1911. London: Putnam, Second edition, 1976. ISBN 0370100549.
 (EN) Thruelsen, Richard. The Grumman Story. New York: Praeger Publishers, Inc., 1976. ISBN 0-275-54260-2.
 (EN) Winchester, Jim, ed. "Grumman Goose/Mallard." Biplanes, Triplanes and Seaplanes (The Aviation Factfile). Rochester, Kent, UK: Grange Books plc, 2004. ISBN 1840136413.

 Nuorodos 

 grummangoose.com

Kategorija:Grumman orlaiviai
Kategorija:Aukštasparniai
Kategorija:Hidroplanai

Kategorija:Skraidanti valtis
Kategorija:Korporatyviniai lėktuvai
Kategorija:Transportiniai lėktuvai (kariniai)